Zapisnik sa 1. sjednice Vijeća roditelja Srednje škole Marka Marulića Slatina

Održane dana 04. listopada 2021. godine u holu škole s početkom u 18.00 sati.

Sjednici nazočno 17 roditelja od ukupno 20 razrednih odjeljenja školske godine 2021/22, odsutni roditelji: Željko Lukaček (3 teh), Željko Tomšić (4 ek) i Snježana Kajzer (4att).

Sjednici su nazočni ravnatelj škole Ivan Roštaš i stručni suradnik psiholog Ljiljana Matošević.

Ravnatelj pozdravlja nazočne roditelje, zahvaljuje im se na dolasku te čita predloženi dnevni red, kojeg su svi dobili s pozivom na sjednicu:

1. Konstituiranje Vijeća roditelja
2. Izbor predsjednika/predsjednice i zamjenika/zamjenice Vijeća roditelja
3. Upoznavanje s radom Vijeća roditelja (Statut Srednje škole Marka Marulića Slatina)
4. Usvajanje Godišnjeg plana i programa rada Srednje škole Marka Marulića Slatina i Školskog kurikuluma školske godine 2020./2021.
5. Izbor roditelja u povjerenstvo za kvalitetu
6. Različito

Ravnatelj daje predloženi dnevni red na usvajanje.

Nazočni članovi Vijeća roditelja dizanjem ruku, jednoglasno su usvojili predloženi dnevni red.

Ad1.) Ravnatelj upoznaje članove Vijeća roditelja s odredbama čl. 172. Statuta Srednje škole Marka Marulića Slatina koje se odnose na Vijeće roditelja. Na konstituirajućoj sjednici potvrđuje se mandat izabranih članova Vijeća roditelja. Ravnatelj prema popisu čita imena izabranih roditelja iz pojedinih razrednih odjeljenja. Roditelji svoju prisutnost potvrđuju odazivanjem i dizanjem ruku. Prisutno 17 od 20 roditelja.

Ad2.) Ravnatelj upoznaje članove Vijeća roditelja s obvezom izbora predsjednika/predsjednice i zamjenika predsjednika/predsjednice.

Sukladno čl. 176. Statuta Srednje škole Marka Marulića Slatina članovi vijeća roditelja između sebe biraju predsjednika/predsjednicu i zamjenika predsjednika/predsjednicu Vijeća roditelja. Za predsjednika/predsjednicu bit će izabran roditelj koji dobije najveći broj glasova nazočnih članova. Glasuje se javno, dizanjem ruku.

Prijedlozi:

Nazočni roditelji predlažu za predsjednika/predsjednicu Vijeća roditelja Tihanu Bišćan ( 2 ekonomije) a za zamjenika predsjednika/predsjednice Dianu Zelenka ( 2. a gimnazije).

Glasanjem dizanjem ruku utvrđeno je da jednoglasno za predsjednicu Vijeća izabrana Tihana Bišćan, a za zamjenicu Vijeća roditelja također dizanjem ruku jednoglasno Diana Zelenka.

Zaključak:

Za predsjednik Vijeća roditelja izabran/a je Tihana Bišćan, predstavnica 2. razreda ekonomije, a za zamjenika izabrana je Diana Zelenka, predstavnica 2. a razreda gimnazije.

Izabrani su prihvatili imenovanje, a na prijedlog Anite Jančić Rulj Antonio Bocor izabran je da vodi zapisnik sjednice.

Ad3.) Ravnatelj nazočne upoznaje s radom Vijeća roditelja pročitavši odredbe čl.176. Statuta škole koje s se odnose na ovlasti Vijeća roditelja i s Pravilnikom o radu Vijeća roditelja. Objasnio je da je Vijeće formalno tijelo koje se sastaje dva do tri puta tijekom školske godine i raspravlja o pitanjima značajnim za život i rad škole, te daje mišljenja i prijedloge.

Ad4.) Ravnatelj je objasnio smisao i strukturu Godišnjeg plana i programa i Školskog kurikuluma. Nakon prezentiranja navedenih programa i pojašnjenja bitnih stavki zamolio je okupljene predstavnike da dizanjem ruku usvoje Godišnji plan i program i Školski kurikulum za školsku godinu 2021./2022.. Isti će nakon što budu predstavljeni Nastavničkom vijeću i Školskom odboru, biti objavljeni na web stranici škole. Ravnatelj konstatira da škola ima sve godine sve manji broj učenika.

Zaključak: Nazočni članovi Vijeća roditelja jednoglasno su, dizanjem ruku usvojili Godišnji plan i program rada Srednje škole Marka Marulića Slatina i Školski kurikulum za školsku godinu 2021./2022.

Ad5.) Na prijedlog Tihane Bišćan Diana Zelenka jednoglasno izabrana u povjerenstvo za kvalitetu kao predstavnik Vijeća roditelja.

Ad6.) Ravnatelj upoznaje roditelje s projektima u koje je uključena Škola. Naveo je da je Škola uključena u nekoliko projekata kojima se želi poboljšati materijalne uvjete u svrhu boljeg odvijanja nastave i samog nastavnog procesa. Upoznao je roditelje s trenutnim radovima na izmjeni sustava za grijanje, zbog čega se nastava odvija online .Prema navodima izvođača radova, zbog specifičnosti samog grijanja ne mogu sa sigurnošću odrediti do kada će radovi trajati. Stari sustav grijanja radi do daljnjeg.

Sjednica je završena u 18,45 sati.

Zapisničar:

 .

Antonio Bocor